মোহাম্মদ জাহিদ হোসেন

মোহাম্মদ জাহিদ হোসেন (জন্ম: ১৫ জুন ১৯৮৮; জাহিদ হোসেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলে থাকেন। ২০০৫–০৬ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি মাত্র ১টি গোল করেছেন। পরবর্তীকালে, তিনি শেখ রাসেল, চট্টগ্রাম আবাহনী, সাইফ, আরামবাগ এবং শেখ জামালের হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব ঢাকা মোহামেডানে যোগদান করেছেন। ২০১০ সালে, জাহিদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এর ৪ বছর পূর্বে ২০০৬ সালে, তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৫-এর অধিক ম্যাচে ৫-এর অধিক গোল করেছেন। দলগতভাবে, জাহিদ এপর্যন্ত ৪টি শিরোপা জয়লাভ করেছেন, যার মধ্যে ১টি ব্রাদার্স ইউনিয়নের হয়ে, ২টি শেখ জামালের হয়ে এবং ১টি শেখ রাসেলের হয়ে জয়লাভ করেছেন। মোহাম্মদ জাহিদ হোসেন ১৯৮৮ সালের ১৫ই জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন। জাহিদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৯ই নভেম্বর তারিখে তিনি ২০১০ এশিয়ান গেমসে সংযুক্ত আরব আমিরাত অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন। ২০০৬ সালের ১লা এপ্রিল তারিখে, মাত্র ১৭ বছর ৯ মাস ১৮ দিন বয়সে, উভয় পায়ে ফুটবল খেলায় পারদর্শী জাহিদ কম্বোডিয়ার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জাহিদ সর্বমোট ৭ ম্যাচে ২টি গোল করেছেন। জাতীয় দলের হয়ে অভিষেক ম্যাচেই বাংলাদেশের জার্সি গায়ে প্রথম গোলটি করেন; কম্বোডিয়ার বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ৮ এপ্রিল ২০২১ পর্যন্ত হালনাগাদকৃত। "AFC CHALLENGE CUP 2010"। এশিয়ান ফুটবল কনফেডারেশন (ইংরেজি ভাষায়)। ১ এপ্রিল ২০০৬। সংগ্রহের তারিখ ৮ এপ্রিল ২০২১।  "AFC CHALLENGE CUP 2010"। এশিয়ান ফুটবল কনফেডারেশন (ইংরেজি ভাষায়)। ১৮ ফেব্রুয়ারি ২০১০। সংগ্রহের তারিখ ৮ এপ্রিল ২০২১।  "Bangladesh vs. Myanmar"। ন্যাশনাল-ফুটবল-টিমস (ইংরেজি ভাষায়)। ১৮ ফেব্রুয়ারি ২০১০। সংগ্রহের তারিখ ৮ এপ্রিল ২০২১।  "AFC CHALLENGE CUP 2010 MATCH SUMMARY"। এশিয়ান ফুটবল কনফেডারেশন। ১০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০২১।  "২০১৪ ফিফা বিশ্বকাপ (এএফসি – প্রথম পর্ব): বাংলাদেশ বনাম পাকিস্তান"। এশিয়ান ফুটবল কনফেডারেশন (ইংরেজি ভাষায়)। ২৯ জুন ২০১১। সংগ্রহের তারিখ ৮ এপ্রিল ২০২১।  সকারওয়েতে মোহাম্মদ জাহিদ হোসেন (ইংরেজি) ট্রান্সফারমার্কেটে মোহাম্মদ জাহিদ হোসেন (ইংরেজি) ওয়ার্ল্ডফুটবল.নেটে মোহাম্মদ জাহিদ হোসেন (ইংরেজি) ন্যাশনাল-ফুটবল-টিমস.কমে মোহাম্মদ জাহিদ হোসেন (ইংরেজি)